Baguio City- Sumangsango iti kaso a panaglabsing iti RA 9165 wenno Comprehensive Dangerous Drug Acts of 2002 ti dua a drug custodians a nakemmeg iti probinsya ti Apayao.
Binigbig dagitoy ni Senior Superintendent Robert T. Gallardo, Apayao Provincial Director, a da Rosley Lumbo Garcia alias Resley, 37-anyos, ken residente ti Purok Mapalad, Dagupan, Luna ken ni Sabino Galamgam Lumbo, 42-anyos, a residente ti Purok Tagumpay, Dagupan, Luna.
Iti insayangkat nga operasyon ti pulisya, nakumpiskar iti balay ni Garcia ti maysa a knotted ken maysa a heat-sealed transparent plastic sachets a naglaon iti maatap a shabu; ken nagduduma a drug paraphernalia.
Kabayatanna, nakumpiskar iti balay ni Lumbo ti nagduduma a drug paraphernalia; pito a nagduduma a mobile phones; maysa a Cal. 38 Rev.; innem a bala para iti Cal. 38 revolver; tallo a bala para iti Cal. 45; ken P100 peso bill.
Iti agdama ket nakabalud iti Luna Municipal Police Station dagiti nasao a suspek.
ilo_Latn ilo_Latn ilo_Latn ilo_Latn ilo_Latn